Boggomsbaai se mense – Roekeloos
Boggomsbaai se mense
Gepubliseer deurRoekeloos	 28/10/2014 Los kommentaar op Boggomsbaai se mense
Boggomsbaai se mense is ŉ splinternuwe Afrikaanse radiovervolgverhaal van byna vyf maande wat van vandag af op verskeie gemeenskapsradiostasies dwarsoor die land gehoor kan word.
Dit is egter veel meer as net ŉ radiovervolgverhaal – die luisteraar kan via sosiale media deel word van die kusgemeenskappie en sy intriges. Hierdie opwindende radiodrama bring ŉ nuwe dimensie na Afrikaanse radiodrama: sosiale media is vir die eerste keer deel van die uitspeel van die verhaal. Die karakters kry ŉ eie lewe deur hul Facebook-profiele, en luisteraars kan regdeur die reeks met hulle vriende maak en lekker saamkuier. Hulle sal die geleentheid hê om met die karakters gesels, te bespiegel oor verwikkelinge in die storielyn en voorstelle te maak oor hoe die storie kan ontwikkel. Besoek gerus Boggomsbaai se Mense op Facebook.
Aan die een kant is daar die geliefde ou prof. Daan de Villiers (Anton Dekker) wat saamstaan met Estelle Botha (Magda van Biljon), die dorp se bibliotekaresse, om die ontwikkeling te keer. Hulle glo dat dit die dorp sy karakter en rustigheid sal ontneem.
Aan die ander kant staan die selfaangestelde en arrogante burgemeester van Boggomsbaai, Gysbert Venter (Lochner de Kock) en sy trawante – wat grootskaalse ontwikkeling beplan. Aangesien hy omtrent driekwart van Boggomsbaai besit, gaan hy niks en niemand in sy pad laat staan nie.
Boggomsbaai se mense gaan van Maandag 27 Oktober weer deel van luisteraars se lewens word. Seisoen 1 is agt weke lank en duur tot Vrydag, 19 Desember, wanneer die inwoners ŉ ruskans sal neem vir die vakansie. Vanaf Maandag, 5 Januarie 2015 kan luisteraars na seisoen 2 luister, wat tot 13 Maart aanstaande jaar uitgesaai sal word. Tegniese versorging word behartig deur André du Toit van Wow Productions.
ŉ Lys van gemeenskapsradiostasies wat dit gaan uitsaai
Whale Coast FM 11:30 Sondae, 17:30
Oos-Rand Stereo 12:45 Daagliks, 00:00
Radio Namakwaland 15:40 Daagliks, 22:00
Lichvaal Stereo 18:45 Saterdae, 21:30
Radio Panorama 18:30 Daagliks, 04:45
Kosmos Stereo 22:00 Sondae, 12:00
Radio Kragbron 15:35 Saterdae, 22:15
Radio Suid-Afika 10:00 Daagliks, 21:00 Saterdae Omnibus: 14:00
Overvaal Stereo 14:40 Daagliks, 14:40
Radio Alpha 16:10
Radio Pretoria 15:15 Daagliks, 23:15
Gepubliseer deurRoekeloos 28/10/2014 Gepubliseer inFlieks & TVSleutelwoorde: André du Toit, Bettie Kemp, Charles J. Fourie, Duncan Johnson, Lochner de Kock, Magda van Biljon, Maroela Media
Gedigte van Tertius